**John Ramirez - Sátán Leleplezése**

Az emberek nem fedezik azt föl, hogy a betegség, szegénység, depresszió, félelem, szorongás, aggódás és annyi minden más is még, a láthatatlan világból jön! John Ramirez úgy nőtt fel, hogy szellemben a sötétséghez tartozott, de Jézus kimenekítette onnan és olyan kulcsokat adott neki, hogyan járhat minden nap szabadságban és győzelemben a sötétség erői fölött. Most át akarja neked is adni, amit maga Isten fedett fel számára!   
*A Gyülekezetek nem képzik a szenteket arra, hogyan harcolhatnak és csaphatnak vissza. Csupán azt tanítják, hogy légy boldog, prédikálj boldogságot, nincs szükség szellemi harcra. Holott anélkül ezekben az utolsó időkben, nem leszünk képesek megállni.*   
Had mondjam el, annyira izgatott vagyok, hogy John Ramirez megosztja velünk ezeket a dolgokat, mert az igazság az, hogy ő bennfentes volt, épp ezért pontosan jól érti, hogyan működik és cselekszik az ördög és pontosan érti Jézus győzelmét! Én teljesen belefáradtam már abba, hogy a keresztények mindig félnek démonoktól, egyáltalán nem értik a démoni világ működését, ami miatt folyton pofonokat kapnak és az igazság az, hogy nem kellene!

**SID**: Helló, Sid Roth vagyok. Üdvözöllek világomban, ahol a természetfölötti természetes! Mai vendégem apja maga az ördög volt. Ezt teljesen komolyan mondom! Most már azonban új apja van, méghozzá Isten! Szenvedélye pedig az lett, hogy a múltjában szerzett ismeretekkel téged három lépés előnyben részesítsen az ördöggel szemben!  
Tudod, mindnyájunknak valós kihívásaik voltak életükben, de John, te aztán nem akármilyen kihívásokkal kerültél szembe! Földi apád valami olyasmit gyakorolt, amit úgy neveznek Santeria?

***JOHN****: Santeria, igen.*

**SID**: Ami gondolom egy démoni vallás.

***JOHN****: Igen, ez az elsőszámú démoni vallás a világon napjainkban.*

**SID**: Apád és anyád állandóan veszekedtek és folyamatos volt nálatok a zűrzavar, sőt, apád verte anyádat. Nyolc éves voltál, amikor anyád elvitt téged egy tarot jóshoz. Ott mi történt?

***JOHN****: Anyám a nagynénémmel járt ehhez a boszorkánynőhöz, aki kártyajós is volt és épp rám fókuszált. Nem az anyámra és nem is a nagynénémre. Azt mondta anyámnak, hogy szellemben látta, hogy el fogom veszíteni a látásomat, és ha az elkövetkező 30 napon belül nem történik meg a beavatási szertartásom, teljesen megvakulok. Akkor anyám bepánikolt és megengedte, hogy kártyajóslást csináljon nekem. Néhány nappal ezután nyolc éves koromban, felajánlottak engem a sötét oldalnak, a sötétségnek.*

**SID**: Majd 13 éves korodban azt kívántad, sőt imádkoztál azért, hogy földi apád meghaljon?

***JOHN****: Igen. Emlékszem, ahogy a féltestvéremmel és a többi testvéremmel egész éjszakákat ébren maradtunk, mivel egész éjszakán át ütötte és verte anyánkat. Szinte minden este egész éjszakán át brutálisan verte őt. A legtöbbször a szobánkból hallgattuk, de volt, hogy beszaladtunk a szobába, és próbáltunk anyánknak segíteni, vagy valahogy megállítani őt, de bennünket is félrelökött, így tehetetlenül mentünk be a szobánkba. Egyik nap ott ültem a szobában és imádkozni próbáltam. Nem Istenhez imádkoztam, csak úgy. Azt mondogattam: remélem meghal, remélem valaki végez vele. 13 éves voltam ekkor, az apám 33 éves, és valaki arcon lőtte egy nő a szociális otthonból, amikor anyámat onnan akarta hazahozni.*

**SID**: Vétkesnek érezted emiatt magad?

***JOHN****: Hogy teljesen őszinte legyek, én nagyon örültem. Örvendeztem, mivel annyira nagy volt otthonunkban a gyűlölet és a kínzás és annak fájdalma, hogy kisfiúként úgy kell iskolába járnom, hogy fölveszek mindennap egy álarcot és úgy teszek, mintha minden rendben lenne otthon, holott tudtam, hogy mindennap ha hazamegyek semmi más nem vár otthon, csak újabb kínok.*

**SID**: Majd annyira elkezdett nőni démoni erőd, hogy úgy érezted a sátán a te apád? Miért éreztél így?

***JOHN****: Földi apám sátánimádó volt és apai ágon a sátánimádás egyik generációról a másikra szállt. Generációkon keresztül benne voltunk a santeriában, spiritizmusban, kártyaolvasásban, Palo Mayombeban. Ez tulajdonképpen azt jelenti, hogy eladod magad az ördögnek vérszövetség által, amit néhány évvel később én magam is megtettem. Ott ültem együtt az ördöggel és egész éjszakákat átbeszélgettünk. Nyolc éves koromtól fogva jártam démon-templomba, ahol este héttől hajnal ötig képeztek démoni szellemek, fejedelemségek és területi szellemek. Olyan dolgokat tanultam a szellemvilágról, mely túlszárnyalta egy nyolc éves gyermek tudását. Tudod, egyezséget kötöttem az ördöggel. Azt mondtam neki, amikor megölöd az apámat, megkaphatsz engem. Az ördög erre annyit mondott: kicseréljük a régit, az öreget újra, fiatalra!*

**SID**: Istennek azonban volt egy titkos fegyvere, egy gyönyörű nő formájában, aki elhívott téged gyülekezetbe. Mi történt?

***JOHN****: Ő igazából egy visszaeső keresztény volt. Isten így kettőt kapott egy áráért...*

**SID**: És mi történt, amikor elmentél abba a gyülekezetbe?

***JOHN****: Lényegében úgy mentem el a gyülekezetbe, hogy engedélyt kértem az ördögtől. Megkérdeztem tőle, hogy elmehetek e gyülekezetbe. Azt felelte: "Menj nyugodtan. Ott gyengék az emberek, semmi erejük nincs ellenünk, semmi hatalmuk nincs fölöttünk, nyugodtan elmehetsz oda." Meg akartam szerezni magamnak ezt a lányt, mert nagyon csinos volt és a szomszédságban lakott, így még kényelmes is volt, hogy például nem kellett kocsikázni, csak elmentünk valahová együtt enni és a többi. Úgy gondoltam, jó ötlet együtt elmenni a gyülekezetbe. De tudod, Istennek terve volt az életemmel és Ő ezt az egészet kitervelte.*

**SID**: Egyik nap nagyon megharagudtál a pásztorra? Mi történt?

***JOHN****: Nos tudod, az ördög eléggé kiakadt rám, mert egy kissé túl gyakran mentem a gyülekezetbe és már nem kértem ki az engedélyét. Akkor egyszeriben csak megjelent az ördög ott a gyülekezetben és elkezdett sugdosni a fülembe. Azt mondta: "Nem mondtam, hogy eljöhetsz ide ezen a vasárnapon is. Nem adtam neked engedélyt arra, hogy ezen a vasárnapon ide gyere." Furcsa mód, a pásztor megállt prédikációja kellős közepén és előrehívást rendezett megtérésre. Általában ez az összejövetel végén szokott történni és nem közben. Én pedig felálltam és úgy gondoltam, ha a pásztor közelébe megyek, ott talán békén hagy nekem az ördög. Odamentem tehát, a többi emberrel együtt megálltunk ott középen és én voltam az utolsó, akiért imádkozott volna. Nem akartam, hogy imádkozzon értem, de úgy gondoltam, hogy mire elér odáig, hogy értem is imádkozzon, addigra biztos elfárad majd, az ördög pedig biztos elmegy. Ez volt a tervem. De odajött hozzám a pásztor, és ekkor az ördög, akinek a tulajdona voltam, megszállt engem, és megragadtam a pásztor torkát és felemeltem a magasba. Azt mondtam neki: "Ez a mai nap az a nap, amikor te meghalsz." Majd sok csúnya dolog hagyta el a számat, az emberek pedig kiugrottak székeikből, nagydarab fickók próbálták a pásztor nyakát kiszabadítani kezeimből, aki már teljesen bekékült.*

**SID**: De később John hazament és elmondta a megtérők imáját. Ezt meg kell hallgatnotok. Azt mondta Istennek: "Ha te nagyobb vagy, mint az én Istenem - kis "i"-vel az elején, ha te nagyobb vagy annál, akit most szolgálok, akkor vagy mutasd ezt meg nekem ma este, vagy hagyj békén örökre." A szünetről visszatérve megtudjuk majd mi történt ezután az ima után.

**SID**: John Ramirez-el vagyok. John, egész életét atyjának, az ördögnek szentelte. Szó szerint közösségben volt az ördöggel. Azonban megjelent életében egy csinos lány, aki elhívta gyülekezetbe. El is ment, de majdnem megölte a pásztort, amikor az ördög leuralta. Majd hazament és azt kiáltotta Istennek: "Ha te nagyobb vagy annál az istennél, akit szolgálok, mutasd ezt meg, vagy hagyj békén engem." Mi történt ezután az imád után?

***JOHN****: Ott ültem az ágyon, amikor kibuggyantak belőlem ezek a szavak. Nem terveztem, hogy ezeket mondjam, mivel nem akartam kereszténnyé válni. Úgy gondoltam, az nem nekem való, nem felel meg ízlésemnek, hiszen én sátánista és sátánimádó voltam. Sátán számára toboroztam embereket, régiókat tartottam hatalmam alatt, varázsigéket kimondva megátkoztam embereket és ezzel sok pénzt is kerestem. Ekkor azonban olyan mély álomba zuhantam, mint akit elaltattak és álmomban egy olyan vonaton találtam magam, mely gyorsabban ment, mint a képzelet. A vonat tele volt emberekkel és bár tudtam, hogy van arcuk, mégis mintha arcuk helye üres lett volna. Majd ez a gyorsvonat ütközött, és ahogy kinyíltak az ajtók, én a pokolban kötöttem ki.*

**SID**: Bár álmodban volt ez az átélésed, mégis valóságos átélés volt, azt mondtad nekem korábban.

***JOHN****: Így van. Valóságos megtapasztalás volt. Annyira valós, mint az oxigén, amit most lélegzem, Sid. Akkor már 25 éve sátánimádó voltam és óránként $100-t kerestem boszorkányvarázslással a házamban. Semmi esetre sem akartam mindezt feladni egy olyan fickóért, akit Jézusnak hívnak, akit még csak nem is láttam életemben.*

**SID**: Akkor tehát a pokolban találtad magad.

***JOHN****: A pokolban találtam magam. Futva próbáltam megtalálni a kiutat, hátha találok egy portált, egy ajtót, vagy ablakot. Először is a félelem palástként, mint egy belém kapaszkodott. Rengeteg dolog történik egy időben. Megszáll a félelem és hallod az emberek jajveszékelését egy időben és kétségbeesetten ki akarsz onnan jutni, menekülni próbálsz. Ahogy próbáltam kijutni, egyszer csak megjelent előttem az ördög ott a pokolban és azt mondta: "Próbállak itt tartani, mert most már túl sokat tudsz az okkultizmusról. Túl nagy rangot adtam neked és túl sok titkot tudsz, így el kell, hogy pusztítsalak. Ahogy elindult felém, hirtelen megjelent a kereszt előttem ott a pokolban. Ahogy ráraktam a keresztet, úgy dőlt ki tőle, mint egy fadarab. Abban a pillanatban futásnak eredtem, majd a pokolnak mélyebb bugyraiban ismét megjelent előttem és azt kiáltozta: "elpusztítalak!" Én pedig démoni nyelven beszéltem vele, mivel az ördög mindent lemásol, ami Jézus Krisztus Királyságában van.*

**SID**: Mivel ő nem tud teremteni...

***JOHN****: Teremteni nem tud, de mindent lemásol.*

**SID**: Az pedig csupán hamisítvány, utánzat...

***JOHN****: A valódi másolata, utánzata, hamisítványa. Ez így van! Szóval, ahogy ott vagyok, jön felém és azt kiáltja: "elpusztítalak." Én pedig megmutattam azokat a tetoválásaimat, amik jelképezték, hogy eladtam neki a lelkem. Azt mondta: "jó nagy bolond vagy, azokkal a jelekkel is megerősítetted, hogy a tulajdonom vagy." Majd ismét odalépett hozzám és meg akart ragadni, amikor újra megjelent Jézus Krisztus keresztje ott a pokolban és ő ekkor szó szerint térdre rogyott a kereszt lábánál. Nem tudott mást tenni, egyszerűen térdre esett a kereszt lábánál, imádó pózba. Úgy összeesett, mint egy rongybaba. Ekkor felébredtem az álomból. Olyan volt, mint amikor a kómából újraélesztéssel felélesztenek valakit sokkolóval, pont így történt velem. Valami megütött és akkor életre keltem és azon az éjszakán megtudtam, hogy Jézus Krisztus az egyetlen út, igazság és élet, aki előtt én is térdet hajtok.*

**SID**: Azt is mondtad, hogy most már új Atyád van. Ki a te atyád?

***JOHN****: Olyan édesapám lett, aki leírhatatlan. Aki teljesen valóságos és hatalmas. Óriási, amit Isten tenni tud. Véget értek számomra a kínok napjai. Többé nem az ördög az apám, ez vége!*

**SID**: Még mielőtt adásba kerültünk, megkérdeztem a következőt: "John, sok mindenen keresztül mentél. Ha TE képes voltál az ördögtől megszabadulni, akkor bárki képes erre. De nincs benned félelem?" Elmondod mit válaszoltál?

***JOHN****: Az egyetlen, akit félek életem végéig, és akitől soha nem is akarok megszabadulni, az Jézus Krisztus maga, akinek odaadtam az egész életem. Az egyetlen, akit félek az Isten, Yeshua, a Messiás! Nem félek sem az ördögtől, sem boszorkányoktól, varázslóktól, voodoo-soktól, sem embertől, sem démontól, csakis egyetlen személyt félek: Jézus Krisztust.*

**SID**: Tudjátok, John bent volt tegnap az irodámban és volt akkor egy átélésem. Legalább már egy hónapja egy démoni erő próbált ellenem jönni és csak jött és jött. Azt kérdeztem Johntól, imádkozna -e értem. Amikor imádkozott, meglepett az, AHOGY imádkozott. Az imája után azt mondta: "soha többé nem lesz gondod azzal a démonnal!" Honnan tudtad te ezt?

***JOHN****: Sid, Isten jó, és Ő az, aki ezt garantálta. Ő garantálta ezt számodra!*

**SID**: Pont így fejezted ki magad: "Isten garantálta, hogy nem lesz ezzel többet problémád." És szerintetek volt még ezután ezzel gondom? Nem! John, beszélj arról, mik azok az ajtók, vagy kapuk, melyek utat nyitnak démonoknak?

***JOHN****: Ilyen ajtók, vagy kapuk a fülünk, szánk és szemünk. Mindaz, amit hallasz, mondasz vagy látsz - akár a TV-ben, vagy videó játékon...*

**SID**: Előfordulhat olyan, hogy valaki néz valami rosszat a TV-ben és ez kaput nyithat démoni erőknek?

***JOHN****: Ó abszolút igen, Sid. Ne felejtsd el, az ördög mindig gondoskodik arról, hogy valami olyasmi kerüljön a TV-be, ami utat nyit számára. Azzal elaltatja az illető elméjét, aki már nem Krisztus dolgain fog gondolkodni, hanem a TV-ben látottakon, ami elkezdi függővé tenni és amikor hazamegy már nem arra fog vágyni, hogy Istennel töltsön időt, hanem hogy azt nézze, és az ördög máris ellopta a belső szobáját, az imaidejét.*

**SID**: Mi a helyzet azzal a rengeteg férfival és nővel még keresztények között is, akik pornófüggők? Ez olyan könnyen be tud surranni. Nyithat ez is ajtót démonok előtt?

***JOHN****: Abszolút igen! A 91-es Zsoltár beszél az ellenség idegen csapdáiról. Az egyik ezek közül, ami a legveszélyesebb, az ifjú oroszlán csapdája. Az ifjú oroszlán jelképezi azokat a bűnöket, melyeket mi kontrollálunk, a végén mégsem tudjuk legyűrni azokat, ahelyett bennünket kezdenek el kontrollálni. Keresztényeknek, akik az Úrral járnak, legalább 80%-a meg van kötözve a pornóval, mivel úgy gondolták: "nincs abban semmi rossz, ha kipróbálom, kikapcsolhatom bármikor, amikor csak akarom, nem muszáj állandóan néznem..."*

**SID**: Az alkoholisták is pont ezt mondják. Abba tudom én ezt hagyni, amikor csak akarom.

***JOHN****: Mind ezt mondják először.*

**SID**: De nem tudják abbahagyni!

***JOHN****: Méghozzá azért nem tudják abbahagyni, mert keletkezik egy erősség, amihez hozzátapad egy démon és hacsak nem töröd meg a legális, tehát jogos tartózkodását és nem tagadod azt meg, addig nem leszel szabad.*

**SID**: Szerinted, ha olyan erős imával imádkozol most értük, mint ahogy imádkoztál értem tegnap az irodámban, akkor ők is meg tudnak szabadulni?

***JOHN****: Meg tudnak szabadulni! Imádkoztam egyszer egy olyan férfiért telefonon keresztül, aki Japánban volt és a telefonon keresztül manifesztált és kijöttek belőle a démonok. Teljesen megváltozott az élete, később küldött nekem levelet, amiben elmesélte. Azt írta: „Nagyon köszönöm neked, hogy általad Yeshua megszabadított!”*

**SID**: Szeretném, ha imádkoznál most azokért, akik otthonról néznek bennünket, hogy megszabaduljanak a pornográfiától és bármilyen más függőségtől. Imádkoznál most azonnal?

***JOHN:*** *Sid, el kell mondanom neked, Isten az, aki elhívott engem arra a célra és rendeltetésre, hogy napjainkban az egyházban felfedjem / leleplezzem az ördög munkáját. Ha most leleplezem őt, meglátod, mennyire kicsi is az ördög és mekkora hatalmas nagy a mi Istenünk!*

**SID**: Meg kell, hogy kérjem Johnt valamire. Szeretném, ha egyenesen a kamerába néznél és elmondanád a nézőknek, milyen kicsi az ördög és milyen hatalmas nagy a mi Istenünk. Megtennéd ezt?

***JOHN****: Most azonnal szeretnél megszabadulni? A Jézus nevében mondom, most azonnal meg tudsz szabadulni minden kínzó és gyötrő szellemtől, minden szellemtől, mely elméden / gondolataidon keresztül bezavar, vagy bármilyen más módon! Megszabadulhatsz a pornótól, minden kínszenvedéstől, azoktól a kínzó, gyötrő szellemektől, melyeket kiküldött rád az ellenség. Meg töröm ezeket az életedben most azonnal a Jézus nevében! Megkötözöm az ellenség minden támadását az életed, céljaid, rendeltetésed fölött! Parancsolok mindannak, ami fogva tart, pornográfia, öngyilkos hajlam, elnyomás, depresszió – megtöröm ezeket! Minden gyógyszerfüggést megkötözök most! Szól most hozzám az Úr és azt mondja nekem, hogy igenis megszabadulsz most azonnal, és ahogy megszabadulsz, add a szabadságod oda Jézusnak! Légy szabad a Jézus nevében! Abban a névben, mely minden név felett való, melyhez senkié nem hasonlítható!*

**SID**: Igen! Igen! John leleplezi az ördögöt! A szünet után visszatérve, John elmeséli majd múltbeli tapasztalatai alapján, hogy mely fegyverek a leghatásosabbak számunkra, Messiás hívők számára és leleplezi az ördögöt! Had mondjam el, ahogy megismered, hogy kicsoda Jézus, onnantól kezdve nem fogsz félni a démoni erőktől, amikor tudod, hogy ki is a te édesapád, az Atyád. Ő annyira hatalmas, hogy az ördög rettegni fog tőled, ha te ezt megtudod és tudatában is maradsz!

**SID**: John, múltad ismeretéből, mit tudsz mondani, mi a leghatásosabb, legerősebb fegyver az ördöggel szemben?

***JOHN****: Hiszem, hogy Isten Beszéde a legerősebb fegyver, ami létezik a földkerekségen. Csak megfelelően kell tudni azt használni! És ezt kell megtanulnunk, hogyan használjuk! Úgy gondolom, a legtöbb hívő-keresztény nem tanulja meg, hogyan célozzon az ellenség táborára. Istennel való intimitásom, bensőséges kapcsolatom az, ami a hatalmat adja számomra. Amikor az ellenség rád néz és felismeri, hogy te Isten gyermeke vagy, ő pontosan tudja, milyen hatalmat kaptál Istenben.*

**SID**: Másnak is lehet ugyanolyan hatalma, mint neked?

***JOHN****: Ó, Isten nem személyválogató!*

**SID**: Mit kellene tennie annak az embernek, aki például nyugisan alszik éjjel és egyszer csak nyomást érez, és rossz érzés tölti be, mivel érez valamit a szobában, ami nem jó. Mit tegyen ilyenkor?

***JOHN****: Pont egy ilyen esettel álltam szemben nemrégiben. Megjelent a szobámban az ördög maga. Hirtelen olyan hideg lett, mintha betettek volna a fagyasztóba és erre keltem föl. Emellett egy nagyon kellemetlen érzés töltött be. Akkor megszólalt az ördög, külső füllel hallható hangon hallottam, ahogy azt mondja nekem: „Ha felkapcsolod a lámpát, elmegyek.” Majd hallottam a Szent Szellem hangját mélyen a szívemben, amint azt mondja: „Ha felkapcsolod a lámpát, nincs hited.” Így felkeltem, ittam egy kis vizet és azt mondtam: „Megdorgállak téged ördög a Jézus nevében és parancsolom, hogy távozz! Van rá 30 másodperced, hogy eltakarodj innen!”*

**SID**: De tudjátok, John tudja, milyen hatalma van. Azt akarom, hogy ti is tudjátok, mekkora hatalmatok van! Az ördög retteg attól, ha hívők megismerik Isten Igéjét, és hogy mekkora hatalom van amögött és magában, Jézus nevében. John, azt is elmondtad nekem, hogy amikor még a sötétség oldalán álltál, asztrális projekciót, tehát testen kívüli utazást használtál.

***JOHN****: Igen.*

**SID**: Szellemben tehát elmentél a szomszédságba. Mit csináltál olyankor?

***JOHN****: Az asztrális projekció volt egyik küldetésem, a testen kívüli utazás. Olyan jó voltam benne, hogy sokszor fényes nappal elmentem a szomszédságba és távoli helyekre is, amikor ott még éjszaka volt például. Oda-vissza utazgattam szellemben és átkokat szórtam, egyik régióból a másikba új démoni fejedelemségeket juttattam el. A szellemvilágban megvannak azok a minták és körforgások, melyek megakadályozzák, hogy emberek növekedjenek az Úrban, vagy, hogy találkozzanak Jézussal. Az egyetlenek, akik meg tudtak ettől állítani, azok a hívő keresztények voltak, akik tudják, hogyan kell szellemben imádkozni. Miattuk sokszor meghiúsult az ellenség terve.*

**SID**: Azt mondod tehát, amikor igaz hívőkkel találkoztál semmit nem tudtál tenni, nem tudtál átkokat szórni rájuk?

***JOHN****: Még a kisujjamat sem tudtam felemelni rájuk.*

**SID**: Mennyire fontos szellemben imádkozni, nyelveken imádkozni?

***JOHN****: A szellemben imádkozás vagy nyelveken szólás annyira fontos a hívőnek, mint a testünknek a víz, ami nélkül meghalunk. Sok hívő meghal szellemben, akik nem tanulnak meg szellemből imádkozni.*

**SID**: Azt is mondtad, hogy vannak minták és körforgások. Mit értesz ezalatt?

***JOHN****: Az ismétlődő dolgok. A legtöbb hívő nem tudja, hogyan vágja el a kötelékeket. Sokszor megszabadul egy hívő és szabad hat hónapig, majd újra visszaesik a megkötözöttségbe, majd újra megszabadul nyolc hónapra, és így tovább. Meg kell tanulniuk elvágni a kötelékeket, hogy ne térhessen vissza ugyanaz, mivel az ellenség tudja, hogyan kell tőrbe csalni és mivel kell megkísérteni ahhoz, hogy elessünk. Sid, van bennem egy igazságérzettel teli harag a mai Gyülekezetek felé, akik csupán azt tanítják, hogyan lehetnek a hívők boldogok, de nem tanítják meg, hogyan lehetnek szabadok!*

**SID**: Ezt most jól kimondtad!

***JOHN****: Én nem azért akarok gyülekezetbe menni, hogy ott boldog legyek. Azt otthon is meg tudom tenni. Azért akarok menni, hogy megtanítsák velem, hogyan harcoljak az ellenséggel, hogyan válhatok szabaddá, hogyan menekülhet meg a házasságom, hogyan szabadulhatnak meg gyermekeim a drogoktól és hogyan vághatok vissza az ördögnek úgy, mintha nem létezne holnap! Ezért is hiszem, hogy Isten engem arra hívott el, hogy leleplezzem az ördögöt ebben az időben és nem miattam van, hanem azért, mert aki bennem van nagyobb, mint aki a világban van!*

**SID**: Ezt teljesen el is hiszem! Azt is hiszem, hogy amikor John most imádkozni fog értetek, ezek meg is történnek. El vagyok képedve azon, milyen gyorsan mennyi sokat tanulok most! Úgy gondod én már mindezt biztosan jól tudom, de nekem is tanulnom kell még, hogyan gyakoroljam hatalmam a betegségek fölött és démonok fölött. Szeretném, ha megparancsolnád a betegség szellemeinek, hogy jöjjenek ki az emberekből. Had mondjak valamit. Évekig és évekig jártál orvoshoz, hogy csupán tünetet kezeljenek és még csak nem is javult az állapotod. Lehet magas vérnyomással mentél orvoshoz, ahol csak még több gyógyszert adtak. Akinek szól, az pontosan tudja, miről beszélek. Csak szabadulj meg a betegség szellemétől és meglátod, minden elkezd működni. Imádkozz most kérlek!

***JOHN****: Atyám, a Jézus nevében megkötözöm most az emberek fölött az erős embert. Megkötözöm a kapuban álló őrt, és a démoni erősségeket. Lezárom a második és első mennyet a Jézus vérével! Megbénítok minden ördögöt, poklot és démont. Megbénítom a betegséget és gyengeséget most azonnal! Atyám, elválasztom egyiket a másiktól és összezavarom a nyelvüket. Háborút indítok az ellenség tábora ellen és kihirdetem, hogy egymást fogják elpusztítani! Engedd el azt az embert most azonnal! Engedd őt el a Jézus nevében! Gyógyulást szólok most az életedben! Most azonnal meggyógyulsz! Helyreállást szólok! Kárpótlást szólok az életedre! Az ördög a lábad alatt van, tartsd is ott! Atyám, a Jézus nevében ketrecbe zárok minden démont! A Jézus nevében! Jézus vérét helyezem most azokra a ketrecekre, hogy éjjel és nappal gyötörje őket és ne térhessenek vissza. Lezárom a visszautat előttük most azonnal. Atyám ellene megyek minden megtorlásnak és büntetésnek és minden démoni szellemnek. A Jézus nevével nem ér fel semmi!*

**SID**: Oké. Legyen bár minden ember hazug, de had mondjam el, Isten Beszéde igaz! És Isten Beszéde azt mondja, Jézus sebeiben, vére által már meggyógyultál! Légy szabad! Az igazság szabaddá tesz!